Transformacións económicas e sociais no século XIX

- Transformacións económicas e sociais no século XIX
- 1 - Introdución
- 2 - Secuencia de contidos e actividades
  - 2.1 Que foi a Revolución Industrial?
    - 2.1.1 Antecedentes
    - 2.1.2 Características da Revolución Industrial. Orixe e factores que a explican
    - 2.1.3 Consecuencias da Revolución Industrial
  - 2.2 Cambios económicos e sociais
    - 2.2.1 A revolución demográfica
    - 2.2.2 Aumento da produción agrícola
    - 2.2.3 Os cambios sociais
  - 2.3 A revoluxión dos transportes
    - 2.3.1 O transporte marítimo
    - 2.3.2 O transporte terrestre
    - 2.3.3 Consecuencias da revolución dos transportes
  - 2.4 A industria moderna
    - 2.4.1 Fases da Revolución Industrial
    - 2.4.2 As novas fontes de enerxía
    - 2.4.3 Os novos sectrores industriais
    - 2.4.4 Os novos modelos económicos e sociais
    - 2.4.5 A sociedade burguesa e a resposta obreira
  - 2.5 A Revolución Industrial en España
    - 2.5.1 A agricultura
    - 2.5.2 Características rexionais e principais industrias
    - 2.5.3 O caso galego
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7. Glosario
- 8. Bibliografía e recursos

« Anterior | Siguiente »

# 2.5 A Revolución Industrial en España

España tivo un crecemento económico e un proceso industrial lento, incompleto e tardío, xa que no século XIX continuou a primar o mundo rural fronte ao urbano. No século XVIII fixéranse esforzos para modernizar o sistema económico. Os ilustrados procuraron melloras concretas en todos os eidos da economía: construción e conservación de camiños, modernización agraria, iniciativas para crear as primeiras industrias.

Os monarcas da casa Borbón promoveron a creación de instalacións e fábricas relacionadas co armamento e cos bens de consumo suntuario. Pero a realidade é que na fin do século XVIII, agás enclaves industriais illados, España seguía a ser rural, e os labregos do centro e do norte da península producían para o autoconsumo. O resto dos bens de consumo procedían de talleres artesanais que seguían utilizando técnicas preindustriais.

A industrialización foi tardía en case toda España. Un dos principais atrancos para o seu desenvolvemento foi a escasa demanda de produtos industriais. As rexións vivían case illadas, con escasos intercambios, polas dificultades de comunicación. Na península os camiños eran en xeral moi malos e realizar unha viaxe longa entre dúas rexións era unha auténtica aventura. Dese xeito, cada rexión abastecíase dos bens de consumo máis necesarios. Por outra banda, o nivel de renda dos campesiños e das clases populares urbanas non lles permitía aspirar ao consumo de bens non estritamente necesarios para a subsistencia.

Os feitos que tiveron lugar na primeira metade do século XIX tampouco axudaron a crear un tecido industrial. A Guerra da Independencia (1808-1814) destruíu a infraestrutura de camiños e fábricas máis importantes. A independencia das colonias americanas supuxo tamén a perda dun mercado que xeraba unha demanda importante de produtos manufacturados en España.

Actividades propostas

S23. No texto anterior hai algunhas expresións cun significado pouco coñecido. Emparelle as palabras e as expresións da esquerda co seu significado na dereita.

Expresións do texto |  |  | Significados
1 | Bens de consumo suntuario |  | Producían bens para consumilos eles mesmos, non para os vender.
2 | Enclaves industriais illados. |  | Cada rexión producía os bens que precisaba a súa poboación para vivir, e non os compraba fóra.
3 | Producían para o autoconsumo. |  | Destruíu a rede de camiños que existían.
4 | Técnicas preindustriais. |  | Producía unha gran demanda; é dicir, había moita xente que quería mercar os produtos feitos na Península.
5 | Escasa demanda de produtos industriais. |  | Lugares illados onde se crean industrias sen moita relación co resto do territorio.
6 | Cada rexión abastecíase dos bens de consumo máis necesarios. |  | Bens que non son imprescindibles, que son innecesarios, de luxo.
7 | Destruíu a infraestrutura de camiños. |  | Técnicas de traballo propias dos artesáns, anteriores á organización da industria.
8 | Xeraba unha demanda importante. |  | A poboación non demandaba, non esixía, porque non tiña con que mercalos, bens producidos na industria.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License